CELEX: 
Language: sl
Date: 2021-06-22 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2016/1139 o specifikacijah za obveznost iztovarjanja lososa v Baltskem morju za obdobje 2021–2023

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Eden izmed osrednjih ciljev skupne ribiške politike (v nadaljnjem besedilu: SRP) je postopna odprava zavržkov za ves ribolov v Evropski uniji (EU), in sicer z uvedbo obveznosti iztovarjanja na podlagi Uredbe (EU) št. 1380/2013 o SRP
                  1
                (v nadaljnjem besedilu: osnovna uredba o SRP). Namenjena je boljšemu izkoriščanju razpoložljivih virov in je odgovor na pričakovanja javnosti, da se konča praksa metanja tržnih rib nazaj v morje. V oceni učinka
                  2
               , ki je bila izvedena za zadnjo reformo SRP, so bile visoke ravni zavržkov opredeljene kot pomemben vzrok za pomanjkanje okoljske trajnosti SRP. Zavržki so še vedno težava v številnih vrstah ribolova v Baltskem morju
                  3
               .
            
            
               Obveznost iztovarjanja v Baltskem morju zajema vse vrste, za katere veljajo omejitve ulova v skladu s členom 15(1) osnovne uredbe o SRP. Navedena uredba določa tudi vrsto določb za lažje izvajanje obveznosti iztovarjanja, zlasti posebne mehanizme prilagodljivosti, ki jih je treba aktivirati bodisi z večletnimi načrti bodisi, če ni večletnih načrtov, v t. i. načrtih o zavržkih. Načrti o zavržkih so predvideni kot začasni ukrep, ki traja tri leta z možnostjo enkratne obnovitve. Takšni začasni načrti o zavržkih, ki zajemajo lososa v Baltskem morju, so bili sprejeti leta 2014
                  4
                in 2017
                  5
               . Zadnji načrt o zavržkih je prenehal veljati 31. decembra 2020. 
            
            
               Za lažje izvajanje obveznosti iztovarjanja člen 7(1)(a) večletnega načrta za Baltsko morje
                  6
               , kakor je bil spremenjen z Uredbo (EU) 2020/1781
                  7
               , pooblašča Komisijo, da na podlagi skupnega priporočila, ki ga predložijo države članice, sprejme izjeme od uporabe obveznosti iztovarjanja za vse vrste, za katere velja obveznost iztovarjanja in ki so zajete v večletnem načrtu, vključno z lososom, če znanstveni dokazi kažejo visoko stopnjo preživetja, ob upoštevanju značilnosti orodja, ribolovnih praks in ekosistema. 
            
            
               2.POSVETOVANJA PRED SPREJETJEM AKTA
            
            
               Države članice ob Baltskem morju so za namene izvajanja regionaliziranega pristopa ustanovile regionalni forum za ribolov v Baltskem morju (BALTFISH). 
            
            
               Forum BALTFISH se je med pripravo skupnih priporočil posvetoval s Svetovalnim svetom za Baltsko morje (BSAC). 
            
            
               BALTFISH je 12. maja 2020 predložil skupno priporočilo, v katerem je zahteval podaljšanje obstoječe izjeme zaradi visoke stopnje preživetja lososa, razen lososa, ulovljenega s pontonskimi pastmi, ki niso opremljene s pritrjeno vrečo brez vozlov. Poleg tega bi bilo treba skupno količino izpuščenega lososa obdržati na nizki ravni. 
            
            
               Strokovna delovna skupina STECF 20-04 je 18.–22. maja 2020
                  8
                ocenila predložene dokumente. STECF je ugotovil, da je v skladu s skupnim priporočilom raven lososa, zavrženega v obdobju 2017–2019 iz orodij, ki jih zajema obstoječa izjema, znašala od 0,7 do 4,3 %. Nove informacije, predložene v podporo skupnemu priporočilu, se nanašajo predvsem na pontonske pasti, ki so opremljene s pritrjeno vrečo brez vozlov. STECF je v zvezi s pontonskimi pastmi ugotovil, da je bila v predloženi študiji navedena 29-odstotna stopnja preživetja za pontonske pasti, ki niso opremljene s pritrjeno vrečo brez vozlov, in 52-odstotna stopnja preživetja za navedene pasti, ki so opremljene s tako vrečo. STECF je prav tako ugotovil, da je bilo v študiji navedeno, da je bila (razmeroma visoka) stopnja umrljivosti pripisana izjemno visoki naravni umrljivosti (22 %), ki se je pojavila na območju študije. Ugotovil je, da bi bile glede na dokaze lahko pontonske pasti, opremljene s pritrjeno vrečo brez vozlov, nežnejše za losose, ki se izpustijo nazaj v morje. Glede ribolova z mrežnimi pastmi je STECF navedel, da je mogoče iz „vreče za ribe“ na orodju losose nežno odstraniti enega za drugim (ročno) in jih izpustiti. Poleg tega se je STECF skliceval na študijo
                  9
                o preživetju lososa, ulovljenega z mrežnimi pastmi, ki je bila predložena, v kateri je bila stopnja preživetja pri ulovu/izpustitvi ocenjena na 89 %. STECF je nadalje ugotovil, da je v predhodni oceni iz leta 2014
                  10
                navedel, da so dokazi za tradicionalne mrežne pasti in kogole pokazali, da je takojšnja umrljivost zavržkov običajno manjša od 10 %. Sklenil je, da za košare/vrše in mrežne pregrade ni dovolj dokazov, čeprav je menil, da je razumno domnevati, da je umrljivost prav tako nizka. 
            
            
               Po oceni STECF je Komisija pozvala BALTFISH, naj ponovno preuči potrebo po izjemi glede na zelo nizko raven zavrženega lososa in v primeru pritrdilnega odgovora pojasni, kaj BALTFISH šteje za nizko raven izpuščenega lososa. BALTFISH je odgovoril 15. septembra 2020 in poslal posodobljeno skupno priporočilo z dne 8. septembra 2020, v katerem je poudaril, da izjema zagotavlja spodbudo za uporabo selektivnejših orodij z majhnim vplivom pri ribolovu drugih vrst razen lososa. Poleg tega je bilo v skupnem priporočilu ugotovljeno, da bi izjema lahko zmanjšala prilov ptic in sesalcev ter da bi v nekaterih regijah omogočila zaščito staležev divjega lososa z zadržanjem samo gojenih ulovljenih lososov in izpuščanjem divjih. Nazadnje bi izvzetje olajšalo upravljanje kvot, zlasti z omogočanjem ribičem, da gojene losose zadržijo, divje pa izpustijo. BALTFISH je poleg tega predlagal omejitev izvzetja na 8 % letne kvote za lososa vsake države članice. Ta omejitev bi dodatno zmanjšala morebiten negativen vpliv te izjeme na stalež.
            
            
               Poleg tega je BALTFISH poslal drugo posodobitev skupnega priporočila z dne 16. marca 2021, da bi se upoštevala navedena ocena strokovne delovne skupine STECF 20-04 v zvezi s košarami/vršami in mrežnimi pregradami. Košare/vrše niso več vključene v skupno priporočilo. V zvezi z mrežnimi pregradami je BALTFISH pojasnil, da gre za podkategorijo mrežnih pasti in da so bile vključene v študijo iz leta 2006, ki jo je STECF ocenil leta 2014, čeprav mrežne pasti niso bile izrecno omenjene. Poleg tega so potekale nadaljnje študije, do maja 2023 pa bodo predloženi ustrezni podatki za oceno STECF. Nazadnje je BALTFISH spremenil omejitev izjeme na 8 % letnega ulova lososa iz kvote za lososa vsake države članice. V okviru posvetovanja s strokovno skupino za ribištvo in akvakulturo je bilo poudarjeno, da bi se bilo, kot je navedeno v skupnem priporočilu, pri področju uporabe izjeme treba zgledovati po tistem, ki je bilo sprejeto leta 2014, in ne tistem iz leta 2017, saj do prilova lososa potencialno prihaja pri vseh vrstah ribolova v Baltskem morju, pri katerih se uporabljajo izvzete vrste orodja.
            
            
               Komisija na podlagi ocene STECF, posodobljenega skupnega priporočila in notranje ocene služb Komisije meni, da je predloženo skupno priporočilo v skladu s členom 7(1)(a) Uredbe (EU) 2016/1139, kot je opisano zgoraj, in v skladu s členom 15(4)(b) Uredbe (EU) št. 1380/2013. Vendar bi moralo biti odstopanje časovno omejeno, dodatne informacije, ki jih predlaga STECF, pa bi bilo treba zagotoviti pravočasno pred iztekom tega odstopanja. Predložene informacije se bodo upoštevale pri oceni morebitnega podaljšanja odstopanja za različne vrste orodja. 
            
            
               Izjema zaradi visoke stopnje preživetja lososa na podlagi Delegirane uredbe Komisije (EU) 2018/211 je prenehala veljati 31. decembra 2020. Izjema neposredno vpliva na načrtovanje ribolovne sezone plovil Unije in na s tem povezane gospodarske dejavnosti. Za zagotovitev pravne kontinuitete je zato primerno to uredbo uporabljati retroaktivno od 1. januarja 2021.
            
            
               3.
                     PRAVNI ELEMENTI DELEGIRANEGA AKTA
            
            
               Povzetek predlaganih ukrepov
            
            
               Glavni pravni ukrep je sprejetje ukrepov, ki bi olajšali izvajanje obveznosti iztovarjanja. Uredba določa vrste rib in ribolova, za katere bi veljali posebni ukrepi, ter izjeme na podlagi visoke stopnje preživetja. 
            
            
               Pravna podlaga
            
            
               Člen 7(1)(a) Uredbe (EU) 2016/1139 Evropskega parlamenta in Sveta.
            
         
         
            
               Načelo subsidiarnosti
            
            
               Predlog je v izključni pristojnosti Evropske unije.
            
            
               Načelo sorazmernosti
            
            
               Predlog spada na področje uporabe delegiranih pooblastil, ki so bila na Komisijo prenesena s členom 7(1)(a) Uredbe (EU) 2016/1139, in ne presega tega, kar je potrebno za doseganje cilja navedene določbe.
            
            
               Izbira instrumenta
            
            
               Predlagani instrument: delegirana uredba Komisije.
            
            
               Druga sredstva ne bi bila ustrezna iz naslednjega razloga: Komisiji so bila z delegiranimi akti podeljena pooblastila za sprejetje izjem od obveznosti iztovarjanja na podlagi visoke stopnje preživetja. Države članice, ki imajo neposredni upravljalni interes, so predložile skupno priporočilo. Ukrepi, predloženi v njem in vključeni v ta predlog, temeljijo na najboljšem razpoložljivem znanstvenem mnenju in izpolnjujejo vse zahteve iz člena 18(5) Uredbe (EU) št. 1380/2013.
            
            
               DELEGIRANA UREDBA KOMISIJE (EU) …/…
            
            
               z dne 22.6.2021
            
            
               o dopolnitvi Uredbe (EU) 2016/1139 o specifikacijah za obveznost iztovarjanja lososa v Baltskem morju za obdobje 2021–2023
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2016/1139 Evropskega parlamenta in Sveta z dne 6. julija 2016 o vzpostavitvi večletnega načrta za staleže trske, sleda in papaline v Baltskem morju ter za ribištvo, ki izkorišča te staleže, o spremembi Uredbe Sveta (ES) št. 2187/2005 in o razveljavitvi Uredbe Sveta (ES) št. 1098/2007
                  11
                ter zlasti člena 7(1)(a) Uredbe,
            
            
               ob upoštevanju naslednjega:
            
            
               (1)Cilj Uredbe (EU) št. 1380/2013
                  12
                je postopna odprava zavržkov za ves ribolov Unije z izvajanjem obveznosti iztovarjanja ulova za vrste, za katere veljajo omejitve ulova. 
            
            
               (2)V skladu s členom 15(1)(a) Uredbe (EU) št. 1380/2013 se obveznost iztovarjanja uporablja za ribolov lososa v Baltskem morju od 1. januarja 2015. 
            
            
               (3)Člen 15(6) Uredbe (EU) št. 1380/2013 pooblašča Komisijo, da v odsotnosti večletnih načrtov, izdelanih v skladu s členom 9 navedene uredbe, sprejme načrte o zavržkih, ki natančneje določajo izvajanje obveznosti iztovarjanja, in sicer za začetno obdobje treh let z možnostjo podaljšanja za dodatna tri leta. Navedene načrte o zavržkih je treba sprejeti na podlagi skupnih priporočil, ki jih države članice pripravijo po posvetu z zadevnimi svetovalnimi sveti.
            
            
               (4)V Delegirani uredbi Komisije (EU) št. 1396/2014
                  13
                je bil vzpostavljen načrt za zavržke, ki zadeva ribolov lososa, sleda, papaline in trske v Baltskem morju. Navedeni načrt za zavržke med drugim vključuje izjemo od obveznosti iztovarjanja za lososa zaradi visoke stopnje preživetja te vrste v skladu s členom 15(4)(b) Uredbe (EU) št. 1380/2013. Uredba (EU) št. 1396/2014 je prenehala veljati 31. decembra 2017. Navedena izjema za lososa v Baltskem morju je bila obnovljena z Delegirano uredbo Komisije (EU) 2018/211
                  14
               , ki je prenehala veljati 31. decembra 2020. 
            
            
               (5)Uredba (EU) 2016/1139 vzpostavlja večletni načrt za staleže, ki se lovijo v Baltskem morju, in določa podrobnosti za izvajanje obveznosti iztovarjanja navedenih staležev, vključno z lososom. Člen 7(1)(a) Komisijo pooblašča za sprejemanje delegiranih aktov za dopolnitev navedene uredbe z določitvijo podrobnosti obveznosti iztovarjanja v zvezi z visokimi stopnjami preživetja.
            
            
               (6)Danska, Nemčija, Estonija, Latvija, Litva, Poljska, Finska in Švedska imajo neposreden upravljalni interes za ribolov v Baltskem morju. Navedene države članice so po posvetovanju s Svetovalnim svetom za Baltsko morje 12. maja 2020 Komisiji predložile skupno priporočilo
                  15
               . Pridobljeni so bili znanstveni prispevki zadevnih znanstvenih organov. Skupno priporočilo je bilo posodobljeno 8. septembra 2020 in 16. marca 2021.
            
         
         
            
               (7)Spremenjeno skupno priporočilo predlaga, da se izjema od obveznosti iztovarjanja za lososa, ulovljenega z nekaterimi pasivnimi orodji, ki jo določa Delegirana uredba Komisije (EU) 2018/211, še naprej uporablja po 31. decembru 2020. Zagotavlja spodbudo za uporabo selektivnejših orodij z majhnim vplivom pri ribolovu drugih vrst razen lososa. Poleg tega bi izjema lahko zmanjšala prilov ptic in sesalcev. V nekaterih regijah bi se tudi olajšalo upravljanje kvot in omogočila zaščita staležev divjega lososa z izpustitvijo ulovljenih divjih lososov in zadržanjem samo gojenih lososov. Vendar košare/vrše ne bi smele biti več izvzete, kar zadeva pontonske pasti, pa bi bilo treba vključiti le tiste, ki so opremljene s pritrjeno vrečo brez vozlov („Vittjanpåse“). Poleg tega skupno priporočilo predlaga, da se izjema omeji na 8 % letnega ulova iz kvote za lososa vsake države članice, da se dodatno zmanjša morebiten negativen vpliv navedene izjeme na stalež. V okviru posvetovanja s strokovno skupino za ribištvo in akvakulturo pa je bilo poudarjeno, da bi, kot je navedeno v skupnem priporočilu, izjema morala zajemati lososa, ulovljenega pri vseh vrstah ribolova, pri katerih se uporablja zadevno pasivno orodje.
            
            
               (8)Znanstveni, tehnični in gospodarski odbor za ribištvo (STECF) je pregledal znanstvene dokaze iz skupnega priporočila
                  16
               . Opozoril je na svojo predhodno oceno
                  17
               , ki jo je opravil v zvezi z mrežnimi pastmi in kogoli, ter opozoril, da je potrebnih več informacij za potrditev predpostavk glede preživetja, ki se uporabljajo za košare/vrše in mrežne pregrade. Na podlagi tega posodobljeno skupno priporočilo ne vključuje več košar/vrš. Poleg tega so države članice pojasnile, da so predhodno predloženi podatki vključevali mrežne pregrade, medtem ko mrežne pregrade v zadevni študiji niso bile izrecno navedene, in da se izvajajo nadaljnje študije. Države članice so se zato zavezale, da bodo pred iztekom veljavnosti tega delegiranega akta predložile več informacij o stopnjah preživetja lososa, ulovljenega z mrežnimi pregradami. Glede na to, da je STECF v svoji prejšnji oceni navedel, da mrežne pregrade delujejo podobno kot mrežne pasti in kogoli in da so se države članice v skupnem priporočilu zavezale, da bodo izvedle nadaljnje raziskave, bi se morala izjema še naprej uporabljati. STECF je v zvezi s pontonskimi pastmi ugotovil, da so tiste, ki imajo pritrjeno vrečo brez vozlov, lahko nežnejše kot tiste brez take vreče. Rezultati kažejo, da je bila stopnja preživetja lososa, ulovljenega s pontonskimi pastmi, opremljenimi s pritrjeno vrečo brez vozlov, 52-odstotna, čeprav bi bila lahko stopnja preživetja znatno višja, odvisno od okoljskih razmer. Potekajo nadaljnji raziskovalni projekti. 
            
            
               (9)Ukrepi, predlagani v skupnem priporočilu, so v skladu s členom 15(4)(b) Uredbe (EU) št. 1380/2013, zato se lahko v skladu s členom 18(3) Uredbe (EU) št. 1380/2013 in členom 7(1)(a) Uredbe(EU) 2016/1139 vključijo v to uredbo. Vendar bi morala biti na podlagi ocene STECF ta izjema le začasna, zadevne države članice pa bi morale pravočasno pred iztekom veljavnosti te uredbe predložiti ustrezne dodatne informacije in podatke, ki jih je predlagal STECF.
            
            
               (10)Glede na navedeno bi bilo treba trajanje te uredbe omejiti na tri leta, da se zagotovi posodobljena ocena izjeme in razvoja zadevnega ribolova.  
            
            
               (11)Ker je odstopanje, odobreno z Delegirano uredbo Komisije (EU) 2018/211, prenehalo veljati 31. decembra 2020, bi bilo treba za zagotovitev pravne kontinuitete to uredbo uporabljati z učinkom od 1. januarja 2021. Zaradi pravne varnosti in nujnosti bi morala ta uredba začeti veljati dan po objavi –
            
            
               SPREJELA NASLEDNJO UREDBO:
            
            
               Člen 1
                  Vsebina in področje uporabe
            
            
               Ta uredba določa pravila in se uporablja za obveznost iztovarjanja lososa, ulovljenega v Baltskem morju, za obdobje 2021–2023. 
            
            
               Člen 2
                  Opredelitev pojmov
            
            
               V tej uredbi se uporablja naslednja opredelitev pojma:
            
            
               „Baltsko morje“ pomeni razdelke ICES IIIb, IIIc in IIId, kot so opredeljeni v členu 4(2)(b) Uredbe (EU) št. 1380/2013.
            
            
               Člen 3
                  Izjema za vrste z visoko stopnjo preživetja
            
            
               1.
                     Izjema za vrste z visoko stopnjo preživetja iz člena 15(4)(b) Uredbe (EU) št. 1380/2013 se uporablja za lososa, ulovljenega s kogoli, mrežnimi pregradami in vsemi drugimi vrstami mrežnih pasti, razen pontonskih pasti brez pritrjene vreče brez vozlov.
            
            
               2. Izjema iz odstavka 1 je omejena na največ 8 % celotnega letnega ulova lososa iz kvote za lososa vsake države članice.
            
            
               3. Losos, ulovljen v skladu z izjemo iz odstavka 1, se takoj izpusti nazaj v morje. 
            
            
               Člen 4
                  Končne določbe
            
            
               Države članice z neposrednim upravljalnim interesom do 1. maja 2023 Komisiji predložijo dodatne znanstvene informacije, ki omogočajo določitev reprezentativnosti in kakovosti ocene preživetja zavržkov lososa, ulovljenega z mrežnimi pregradami in pontonskimi pastmi, opremljenimi s pritrjeno vrečo brez vozlov, vključno z informacijami o umrljivosti po izpustitvi.
            
            
               Člen 5
                  Začetek veljavnosti
            
            
               Ta uredba začne veljati dan po objavi v Uradnem listu Evropske unije. 
            
            
               Uporablja se od 1. januarja 2021 do 31. decembra 2023. Ta uredba je v celoti zavezujoča in se neposredno uporablja v vseh državah članicah.
            
         
         
            
               V Bruslju, 22.6.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22). 
               
               
                  
                     (2)
                  
                        
                  http://ec.europa.eu/fisheries/reform/sec_2011_891_en.pdf
                  .
               
               
                  
                     (3)
                  
                        Mnenje Mednarodnega sveta za raziskovanje morja (ICES) iz leta 2020 – Pregled ribolova v ekoregiji Baltskega morja z dne 3. decembra 2020; mnenje ICES iz leta 2020 – Pregled ekosistema v ekoregiji Baltskega morja z dne 10. decembra 2020.
               
               
                  
                     (4)
                  
                        Delegirana uredba Komisije (EU) št. 1396/2014 z dne 20. oktobra 2014 o načrtu za zavržke za Baltsko morje (UL L 370, 30.12.2014, str. 40).
               
               
                  
                     (5)
                  
                        Delegirana uredba Komisije (EU) 2018/211 z dne 21. novembra 2017 o načrtu za zavržke za lososa v Baltskem morju (UL L 41, 14.2.2018, str. 1).
               
               
                  
                     (6)
                  
                        Uredba (EU) 2016/1139 Evropskega parlamenta in Sveta z dne 6. julija 2016 o vzpostavitvi večletnega načrta za staleže trske, sleda in papaline v Baltskem morju ter za ribištvo, ki izkorišča te staleže, o spremembi Uredbe Sveta (ES) št. 2187/2005 in o razveljavitvi Uredbe Sveta (ES) št. 1098/2007 (UL L 191, 15.7.2016, str. 1).
               
               
                  
                     (7)
                  
                        Uredba (EU) 2020/1781 Evropskega parlamenta in Sveta z dne 25. novembra 2020 o spremembi Uredbe (EU) 2016/1139 v zvezi z zmanjšanjem ribolovne zmogljivosti v Baltskem morju ter Uredbe (EU) št. 508/2014 v zvezi s trajnim prenehanjem ribolovnih dejavnosti flot, ki lovijo trsko iz vzhodnega Baltskega morja, trsko iz zahodnega Baltskega morja in sleda iz zahodnega Baltskega morja (UL L 400, 30.11.2020, str. 1).
               
               
                  
                     (8)
                  
                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.
               
               
                  
                     (9)
                  
                        Siira et al., Survival of Atlantic salmon captured in and released from a commercial trap-net: Potential for selective harvesting of stocked salmon (Preživetje atlantskega lososa, ulovljenega in izpuščenega pri komercialnem ribolovu z mrežnimi pastmi: možnost selektivnega ribolova gojenega lososa). Elsevier, Fisheries Research (80), 2006, 280–294.
               
               
                  
                     (10)
                  
                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.
               
               
                  
                     (11)
                  
                        UL L 191, 15.7.2016, str. 1.
               
               
                  
                     (12)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (13)
                  
                        Delegirana uredba Komisije (EU) št. 1396/2014 z dne 20. oktobra 2014 o načrtu za zavržke za Baltsko morje (UL L 370, 30.12.2014, str. 40).
               
               
                  
                     (14)
                  
                        Delegirana uredba Komisije (EU) 2018/211 z dne 21. novembra 2017 o načrtu za zavržke za lososa v Baltskem morju (UL L 41, 14.2.2018, str. 1).
               
               
                  
                     (15)
                  
                        „BALTFISH High Level Group Joint Recommendation on a derogation from the landing obligation in the Baltic Sea establishing a discard plan as regards salmon in the Baltic Sea (ICES Subdivisions 22-32)“ (Skupno priporočilo skupine na visoki ravni BALTFISH o odstopanju od obveznosti iztovarjanja v Baltskem morju in vzpostavitvi načrta o zavržkih lososa v Baltskem morju (podrazdelki ICES 22–32), poslano 12. maja 2020. Posodobljeni različici z dne 8. septembra 2020 (poslana 15. septembra 2020), in 16. marca 2021.
               
               
                  
                     (16)
                  
                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.
               
               
                  
                     (17)
                  
                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.